উপজেলা স্বাস্থ্য কমপ্লেক্স সূত্রে আরও জানা গেছে, ২০০৯ সালে স্বাস্থ্য অধিদপ্তর থেকে এখানে একটি ডিজিটাল এক্স-রে সরবরাহ করা হয়। ২০১৪ সালের জুলাই মাস থেকে এটি বিকল হয়ে যায়। পরে ২০১৫ সালের সেপ্টেম্বর মাসে এখানে একটি এক্স-রে যন্ত্র সরবরাহ করা হয়। সরবরাহের এক মাস পরই এটিও বিকল হয়ে যায়। ছয় মাস ধরে আল্ট্রাসনোগ্রাম যন্ত্রটি বিকল হয়ে পড়ে আছে। দুটি এক্স-রে ও একটি ইসিজি যন্ত্র মেরামতের জন্য স্বাস্থ্য অধিদপ্তরের মহাপরিচালক ও স্বাস্থ্য প্রকৌশল বিভাগে কয়েক দফা চিঠি পাঠানো হলেও তা মেরামতের উদ্যোগ নেওয়া হয়নি। ফলে হাসপাতালের রোগীদের অতিরিক্ত টাকা দিয়ে বাইরে থেকে এক্স-রে ও আল্ট্রাসনোগ্রাম করতে হচ্ছে।